
	РЕГИОНАЛЕН  ЦЕНТЪР
ЗА ПОДКРЕПА НА ПРОЦЕСА НА ПРИОБЩАВАЩОТО ОБРАЗОВАНИЕ
Пазарджик
гр. Пазарджик, ул. “Веслец “2А, тел.034/ 48-00-38
e-mail: rc_pz@abv.bq, www.rcpz.hit.bg

Програма за обучения
за
повишаване  квалификацията на педагогическите специалисти
 от област Пазарджик

I. Нормативна осигуреност на Програмата
Програмата е разработена от РЕПЛРДУСОП- Пазарджик към РЦПППО- Пазарджик в изпълнение на чл. 50, ал.1, т.3., чл.222, ал. 1 от ЗПУО, Наредба №12 за статута и професионалното развитие на директорите, учителите и другите педагогически специалисти –чл.43, ал.2, т.1
II. Цели на програмата:
1. Повишаване квалификацията на педагогическите специалисти от област Пазарджик, с цел разширяване и обогатяване на професионалните компетентности и подобряване качеството на работата с децата / учениците със СОП в общообразователна среда.
2. Актуализиране или усъвършенстване на придобити и /или придобиване на нови допълнителни знания и умения, свързани с допълнителната подкрепа за личностно развитие на деца / ученици със СОП, което осигурява съответствие с професионалния профил на изпълняваната длъжност / координатор по Приобщаващото образование, класен ръководител/възпитател, член на ЕПЛР в училището/ДГ-на, член на Координиращия екип в ЦСОП, психолог, педагогически съветник, логопед или друг специалист- представител на училището, ДГ-на, ЦРЛР, помощник на учителя и др./, с професионалното развитие на педагогическия специалист и с новата нормативна осигуреност.
3. Удовлетворяване на професионалните интереси на педагогическите специалисти и осигуряване на личностно и професионално израстване и кариерно развитие.
4. Създаване на условия за превръщането на училищата и ДГ-ни на територията на област Пазарджик в среда за изява, чрез разгръщане на творчеството и иновациите и за обмен на добри приобщаващи култури, приобщаващи политики и приобщаващи практики.
5. Повишаване на научната, педагогическата и методическата подготовка и създаване на мотивация за саморазвитие и самоусъвършенстване.
6. Повишаване на интереса към учителската професия и социалния статус на педагогическите специалисти в област Пазарджик.

III. Задачи на Програмата:
1. Осъзнаване философията на Приобщаващото образование и практическото приложение на допълнителната подкрепа за личностно развитие на деца / ученици със СОП, според новите нормативни регламенти- планиране, организация, прилагане.
2. Усвояване на допълнителни знания за различните групи деца със СОП- характеристики, особености на учене и развитие, прилагане на стратегии и практически умения за работа, изграждане на подходяща подкрепяща среда и т.н.
3. Усъвършенстване на уменията за работа с родителите и семействата на децата със СОП в условията на Приобщаващото образование.
4. Подобряване на знанията на членовете на ЕПЛР, във връзка с качественото оценяване на индивидуалните потребности на децата / учениците със съмнения за СОП- прилагане на подходящи диагностични процедури, инструментариум и методики.
5. Стимулиране на професионалните изяви на педагогическите специалисти и създаване на условия за делова и хуманна атмосфера на откритост и гласност, както при споделянето на постигнатите успехи, така и при регистрирането на трудностите и проблемите.

IV. Очаквани резултати от квалификационната дейност:
Обогатяване на знанията и разширяване на професионалните компетентности на учителите и другите специалисти с педагогически функции от област Пазарджик свързани с подкрепата на различните групи деца и ученици със СОП  в условията на Приобщаващото образование. Подобряване качеството на обучението на децата с различни видове увреждания, нарушения и / или затруднения и отчитане на видими резултати в тяхното развитие- обучение и социализация.
Повишаване мотивацията на учителите и другите специалисти за работа с деца със СОП в общообразователната среда.

V. Вид на квалификацията –продължаваща  / съгл. Чл.45, ал.3 от  Наредба № 12 / .

VI. Организационни форми на квалификация:

· курсове / въвеждащи, тематични, комплексни и др./

· семинари, педагогически и психологически тренинги, школи, практикуми, лектории и др.

· форуми / конференции, конкурси, пленери и др. / за професионални изяви и представяне на добри иновативни практики или постижения.

След участие и успешно завършване на обучението за повишаване на квалификацията по настоящата Програма на специализираното звено- РЦПППО-Пазарджик участниците получават документи за допълнително обучение, съгласно чл.48, ал.1, т.1 и 2 от Наредба № 12 с присъдени квалификационни кредити, съгласно чл.49, ал.1, 2 и 3, т.1,2,3 от Наредба
 № 12.

Теми на обучения:

1. Практическо приложение на Приобщаващото образование в училището и детската градина.
2. Организация и прилагане на допълнителната подкрепа за личностно развитие за деца / ученици със СОП.
3. Разработване на планове за подкрепа, индивидуални учебни планове, индивидуални учебни програми за деца и ученици със СОП.
4. Приобщаване на детето с увреден слух в общообразователната среда.
5. Приобщаване на детето с увредено зрение в общообразователната среда.
6. Диагностика и терапия на комуникативни нарушения.
7. Диагностика на интелектуалното развитие на деца от предучилищна възраст.
8. Подкрепа на деца с аутизъм в общообразователната среда.
9. Стратегии на работа с деца с обучителни затруднения.
10. Стратегии на работа с деца с хиперактивност и дефицит на внимание.
11.  Психологическа подкрепа за деца с емоционално поведенчески разстройства.
12.  Изграждане на подкрепяща среда за деца със СОП.
13.  Семейство и училище- партньори в приобщаването.
14. Адаптиране на учебно съдържание за деца и ученици със СОП.
15. Функционална оценка на потребностите от допълнителна подкрепа за личностно развитие на деца и ученици с индикации за СОП.

[bookmark: _GoBack]Участниците в обученията ще могат да се включат в различни форми на взаимодействие с обучителите. Ще работят в модулни групи с фронтална визуализация на учебното съдържание и мултимедийно представяне. Планирана е и работа в малки групи при изпълнение на интерактивни задачи, демонстрации, беседи и др. Ще бъде предвидено и време за задаване на въпроси и обсъждане на конкретни казуси от практиката.

